2002/146/EY: AKT—EY-suurlähettiläskomitean päätös N:o 9/2001, tehty 20 päivänä joulukuuta 2001, kehitysrahoitusyhteistyön AKT—EY-komitean työjärjestyksen vahvistamista koskevasta päätöksestä



Virallinen lehti nro L 050 , 21/02/2002 s. 0060 - 0061



AKT-EY-suurlähettiläskomitean päätös N:o 9/2001, tehty 20 päivänä joulukuuta 2001, kehitysrahoitusyhteistyön AKT-EY-komitean työjärjestyksen vahvistamista koskevasta päätöksestä (2002/146/EY) AKT-EY-SUURLÄHETTILÄSKOMITEA, joka ottaa huomioon Cotonoussa 23 päivänä kesäkuuta 2000 Afrikan, Karibian ja Tyynenmeren valtioiden ryhmän sekä Euroopan yhteisön ja sen jäsenvaltioiden kesken allekirjoitetun AKT-EY-kumppanuussopimuksen, jäljempänä "sopimuksen", ja erityisesti sen 83 artiklan 1 kohdan, katsoo, että AKT-EY-ministerineuvosto on 27 päivänä heinäkuuta annetulla päätöksellä N:o 1/2000 pannut täytäntöön useimmat sopimuksen määräykset, sekä ottaa huomioon 11 päivänä toukokuuta 2001 annetun AKT-EY-ministerineuvoston päätöksen valtuuttaa AKT-EY-suurlähettiläskomitea hyväksymään kehitysrahoitusyhteistyön AKT-EY-komitean työjärjestys sopimuksen 83 artiklan 4 kohdan mukaisesti, ON PÄÄTTÄNYT SEURAAVAA: 1 artikla Komitean kokoonpano 1. Komitea koostuu Euroopan unionin neuvoston jäsenistä ja Euroopan yhteisön komission jäsenestä sekä pariteettiperiaatteella AKT-valtioiden ministereistä. 2. Osapuolet nimeävät joka vuosi edustajansa ja ilmoittavat valinnastaan komitean sihteeristölle. 3. Kukin komitean jäsen nimittää valtuutetun edustajansa ja ilmoittaa siitä komitean sihteeristölle. 4. AKT-suurlähettiläskomitean puheenjohtaja ja COREPERin puheenjohtaja tai heidän edustajansa osallistuvat komitean kokouksiin. 5. Yritysten kehittämiskeskuksen ja maatalouden ja maaseudun yhteistyön teknisen keskuksen edustajat osallistuvat komitean niitä koskevaan päätöksentekoon. 6. Euroopan investointipankin edustaja osallistuu komitean kokouksiin. 7. Neuvonantajat voivat avustaa komitean jäseniä tai heidän valtuuttamiaan edustajia. 2 artikla Komitean puheenjohtaja Komitean puheenjohtajana toimivat kuuden kuukauden jaksoissa 1 päivästä huhtikuuta 30 päivään syyskuuta AKT-valtiot ja 1 päivästä lokakuuta 31 päivään maaliskuuta yhteisö. Yhteisön puolesta puheenjohtajana toimii vuorotellen Euroopan unionin neuvoston jäsenet läheisessä yhteistyössä Euroopan yhteisöjen komission kanssa. 3 artikla Kokoontumista koskevat yksityiskohtaiset säännöt 1. Komitea kokoontuu neljännesvuosittain. Se kokoontuu vähintään kerran vuodessa ministeritasolla periaatteessa AKT-EY-ministerineuvoston istunnon yhteydessä. 2. Muita ministeritason kokouksia pidetään jommankumman osapuolen pyynnöstä molempien osapuolten sopimassa paikassa. 3. Kokoukset, joihin osallistuvat valtuutetut edustajat, pidetään Euroopan unionin neuvoston ja AKT-valtioiden pääsihteeristön tavanomaisissa istuntopaikoissa tai muissa komitean sopimissa paikoissa. 4. Jos komitean jäsen on estynyt osallistumasta kokoukseen, hänellä voi olla edustaja. Edustajalla on kaikki varsinaisen jäsenen oikeudet. 5. Puheenjohtaja kutsuu komitean koolle omasta aloitteestaan taikka AKT-valtioiden tai yhteisön pyynnöstä. 6. Vähintään kolme viikkoa ennen suunniteltua kokouspäivää komitean sihteeristö toimittaa komitean jäsenille esityslistaehdotuksen, johon on liitetty tarvittavat asiakirjat. 7. Komitea vahvistaa esityslistan kunkin kokouksen alussa. Kiireellisissä tapauksissa komitea voi päättää AKT-valtioiden tai yhteisön pyynnöstä sellaisten asioiden ottamisesta esityslistalle, joiden osalta ei ole noudatettu 6 kohdassa annettuja määräaikoja. 8. Komitean kokoukset eivät ole julkisia, ellei asiasta toisin päätetä. 4 artikla Toimivaltuudet 1. Komitean toimivaltuudet on määritelty sopimuksen asiaa koskevissa artikloissa. 2. Komitea hyväksyy joka vuosi toimintasuunnitelmansa ja antaa kertomuksensa sen toteuttamisesta neuvostolle. 5 artikla Päätöksenteko 1. Komitea tekee ratkaisut yhteisön ja AKT-valtioiden yhteisellä sopimuksella. 2. Komitea on päätösvaltainen ainoastaan, jos vähintään puolet Euroopan unionin neuvoston jäsenistä, komission edustaja ja vähintään puolet AKT-valtioiden jäsenistä on läsnä. 3. Komitean päätöksentekoa koskee salassapitovelvollisuus, sanotun kuitenkaan rajoittamatta muiden asiaa koskevien määräysten soveltamista. 6 artikla Tekninen työryhmä 1. Perustetaan tekninen työryhmä, joka vastaa teknisten töiden valmistelusta ja kaikkien komitean kokouksissa esitettävien asiakirjojen laatimisesta. 2. Työryhmä koostuu komitean puheenjohtajan edustajasta, sen osapuolen edustajasta, joka ei ole puheenjohtajana, Euroopan yhteisöjen komission edustajasta ja komitean sihteeristön edustajasta. Euroopan investointipankin edustaja osallistuu tarpeen mukaan työryhmän työskentelyyn. Muut komitean jäsenet sekä yritysten kehittämiskeskuksen ja maatalouden ja maaseudun yhteistyön teknisen keskuksen jäsenet voivat avustaa puheenjohtajaa. 3. Työryhmä kokoontuu säännöllisesti suorittaakseen komitean sille määräämät tehtävät. 7 artikla Sihteeristö 1. Komitean sihteerintehtävistä vastaa ATK-EY-ministerineuvoston sihteeristö. 2. Kustakin kokouksesta laaditaan pöytäkirja, johon kirjataan erityisesti komitean tekemät päätökset. 3. Jokaisen komitean kokouksen jälkeen kyseisen kokouksen pöytäkirja toimitetaan komitean jäsenille kolmen viikon kuluessa kokouksesta. Kunkin kokouksen pöytäkirja esitetään hyväksyttäväksi seuraavan kokouksen alussa. Tehty Brysselissä 20 päivänä joulukuuta 2001. AKT-EY-ministerineuvoston puolesta AKT-EY-suurlähettiläskomitean puolesta Puheenjohtaja F. van Daele